Trnava (Slovačka)

Trnava (njem. Tyrnau, mađ. Nagyszombat, lat. Tyrnavia) grad je na zapadu Slovačke. Zemljopisno leži u Podunajskoj nizini na rijeci Trnávka, 50 kilometara sjeveroistočno od Bratislave. Trnava, koja ima oko 68.000 stanovnika i površinu 71,54 km2, središte je pokrajine Trnave. Grad je od 1978. sjedište nadbiskupije. Zbog svoje bogate katoličke baštine naziva ga se "slovačkim Rimom". Povijest Prva povijesna nalazišta s prostora Trnave potječu još iz mlađeg kamenog doba. U srednjem vijeku grad je bio važno trgovačko središte. Kroz grad je prolazila cesta koja je povezivala Češku i Mađarsku. Prvi pisani izvori o gradu potječu iz 1211. U 13. st. mađarski kralj je pozvao Germane da nasele grad. 1242. su pomagali u Bitci na rijeci Šaju. Nakon toga grad su naseljavali mnogi vladari. U 15. st. u grad su stigli husiti. 1492. grad je potpao pod Mađarsku. Poslije su ga osvojili Osmanlije. Grad je potpao pod Ostrogonsku nadbiskupiju i izgrađene su crkve Sv. Ivana Krstitelja i Sv. Nikole. U 16. i 17. st. grad je bio središte protureformacije u Mađarskoj. 1561. je biskup u grad pozvao isusovce. U crkvi svetog Nikole sahranjen je primas Ugarske, Šibenčanin Antun Vrančić. U 17. st. u gradu su živjeli pobunjenici protiv Habsburgovaca Stjepan Bocskay, Gabrijel Bethlen, Juraj I. Rákóczi i Mirko Thököly. Isusovci su osnovali Trnavsko sveučilište, prvo sveučilište u Mađarskoj. Nakon toga grad se počeo brzo razvijati, te je postao slovačko kulturno i obrazovno središte. U 18. st. grad je postao središte Slovačkog narodnog preporoda. Prvo slovački standardni jezik temeljio se na trnavskom dijalektu. 1844. je izgrađena željeznička pruga do Bratislave. 1848. se u blizini grada vojska Mađarske revolucije sukobila s austrijskom vojskom. 1870. u gradu je provođena mađarizacija, ali neuspješno. Krajem 19. i početkom 20. st. izgrađene su nove gradske zidine. Nakon osnivanja Čehoslovačke 1918. grad je bio jedan od najrazvijenijih u Slovačkoj. U gradu su se izgradile mnoge tvornice. Za vrijeme Drugog svjetskog rata u grad su došli mnogi Židovi. 1997. Trnava je postala nadbiskupija. 1996. je postalo glavni grad Trnavskog kraja Znamenitosti Grad nema mnogo znamenitosti. Najpoznatije su katedrale Sv. Ivana Krstitelja i Sv. Nikole. Također je poznata stara gradska jezgra s mnogo građevina u baroknom stilu gradnje. Poznat je i glavni gradski trg s kipom sv. Josipa u središtu. Stanovništvo Etnička pripadnost Pri popisu stanovništva 2021. godine stanovništvo se moglo izjasniti pripadnicima jedne ili dviju narodnosti. Od 63 803 stanovnika bilo ih je tako 57 982 slovačke, 4994 neutvrđene, 485 češke, 336 inih, 252 romske, 245 mađarske, 122 ruske, 93 rusinske, 88 srpske, 84 njemačke, 81 ukrajinske, 62 poljske, 39 hrvatske, 36 vijetnamske, 26 moravske, 26 francuske, 25 kineske, 24 rumunjske, 23 talijanske, 20 austrijske, 19 bugarske, 17 engleske, 14 židovske, 14 korejske, 7 irske, 7 grčke, 7 albanske, 4 turske, 4 šleske i 2 kanadske narodnosti. Religija Pri popisu stanovništva 2021. godine 63 803 stanovnika izjavilo je sljedeće vjerske pripadnosti: 34 926 Rimokatolička Crkva, 19 336 bez vjerske pripadnosti, 6060 neutvrđeno, 1456 Evangelistička Crkva, 389 Grkokatolička Crkva, 261 razno, 231 ad hoc pokreti, 194 Kršćanski zborovi u Slovačkoj, 148 Pravoslavna Crkva, 125 Budizam, 120 ostale i neprecizno određene kršćanske crkve, 80 Jehovini svjedoci, 76 Kalvinistička, 76 poganstvo i prirodni duhovnost, 66 Islam, 51 Evangelistička metodistička Crkva, 45 Bratska crkva, 38 Adventisti sedmog dana, 27 Starokatolička Crkva, 24 Židovi, 22 Hinduizam, 21 Apostolska Crkva, 12 Bahá'í, 11 Čehoslovačka husitska crkva, 7 Baptistička Crkva i 1 Crkva Isusa Krista svetaca posljednjih dana. Poznate osobe Ludovik I. Anžuvinac, hrvatsko-ugarski kralj, vladao od 1342. – 1382. Taťána Kuchařová, Miss svijeta 2006. godine Juraj Haulik (Trnava, Slovačka, 20. travnja 1788. - Zagreb, 11. svibnja 1869.), hrvatski kardinal, zagrebački biskup. Antun Vrančić (Šibenik, 29. svibnja 1504. - Prešov, Slovačka, 15. lipnja 1573., sahranjen u Trnavi u crkvi sv. Nikole), primas Ugarske i ostrogonski nadbiskup, potkralj Ugarske. Gradovi prijatelji Scranton, Pennsylvania (SAD) Varaždin, Hrvatska Novo Mesto, Slovenija Izvori Vanjske poveznice Službena stranica (sl.) (engl.) Ostali projekti